ועדת המשנה לעניין לוד ועכו, כנסת 16, פרוטוקול מספר 4, 2004-03-15 12:55

דוד אזולאי: אני פותח את הישיבה ואבקש את היו"ר הקבוע של הישיבה יורי שטרן לפתוח את הדיון של ועדת המשנה.

יורי שטרן: המצב מאז, רק מדרדר.

יורי שטרן: אני לא רוצה להזכיר את כל הבעיות יו"ר ועדת המשנה יעשה את זה בצורה הכי טובה, גם ראש העיר והאחרים.

יורי שטרן: אבל ביצוע תוכנית ההבראה הופך לבלתי אפשרי, יש פה מעגלים סגורים.

יורי שטרן: אתה צריך לפטר ואתה לא יכול לפטר, כי ההסתדרות מתנגדת.

יורי שטרן: אין לך תוכנית הבראה לכן אתה לא יכול לשלם לעובדים, אתה לא יכול לשלם לעובדים, ההסתדרות מתנגדת, ואתה נכנסת למעגלים שאין מהם מוצא.

יורי שטרן: כבר אקדים, ואגיד לך תשובות מנכ"ל ראש הממשלה, דעת חברי הועדה הזאת שדנו אתמול על מצב שרותי הדת במדינת ישראל והמועצות הדתיות, לא יכול להיות מצב שעובד עבד במערכת ציבורית כל שהיא, גם זאת שהיא ממשלתית באופן ברור וחד משמעי, וגם זאת שהיא ממשלתית בעקיפין, שהיא מערכת ציבורית ממומנת על ידי הממשלה ומובלת על ידי הממשלה, התקנים שלה נקבעים על ידי הממשלה שעובד כזה עבד חודשים ואף שנים ולא מקבל משכורת.

יורי שטרן: שקבלת המשכורת שלו תהיה תלוי בענין אחר, בהסדר עם העירייה בתוכניות ההבראה שזה בכלל ענין עתידי, זה לא יכול להיות.

יורי שטרן: זה מצב בלתי חוקי, המדינה פה הופכת להיות עברינית ופושעת.

יורי שטרן: תוכל לצאת לשום פועל, לשום מימוש בכלל אם לא יהיו האורגנים שמסוגלים לעשות אותה כשהעיר הזאת תשאר שוב פעם ללא שלטון והרי זאת לא עיר שלא יודעת מה זאת ועדה קרואה, היתה בה ועדה קרואה והועדה הקרואה הזאת היתה ועדת קבורה ולא ועדה קרואה היא קברה את העיר הזאת, היא יצרה בה חורים ובורות שלא היו כדוגמתם, לכן התנאי הבסיסי לכל הבראה, לכל סידור לכל התיעלות זה יציבות מינימלית.

יורי שטרן: היציבות השלטונית בראש ובראשונה.

יורי שטרן: היה לנו מאבק כנגד ראש העיר הנוכחי שזכה בבחירות, אני לא מהחסידים של אדון רגב במישור הפוליטי, אבל הוא ראש העיר הנבחר, תנו לו לעבוד.

יורי שטרן: לכן אני חושב בנוסף לכל הדיווחים שאתה תיתן והדיונים שיתקיימו, היום אנחנו מול סכנה מידית ואיום ממשי, על כל התוכניות היפות שיכולים לדבר עליהם ואלה שמתבטאים, אלה שכבר התבשלו, כי לא יהיה מי שיבצע אותה, והעיר הזאת תלך פשוט לתהום.

יורי שטרן: אני מניתי שורת האירועים שהעיר הזאת עברה תוך שלוש ארבע שנים בסך הכל.

יורי שטרן: זה לא יאמן אין לזה שום אח ורע או שום תקדים בשום מקום, אנחנו כשלטון צריכים להניח לה לתת לעבוד, להושיט סיוע, לעשות את כל הבקרה הנדרשת כל מה שמקובל.

דוד אזולאי: משרד הפנים, מנכ"ל משרד הפנים לא הוזמן.

דוד אזולאי: היות וראש הממשלה הצהיר על רצונו לאמץ את עכו ולוד בעקבות הקריאה הזאת הכנסת, ועדת הפנים, החליטה להקים ועדת משנה ומטרת תפקידה כפי שאמר מר יורי שטרן.

דוד אזולאי: אבל יחד עם אנחנו קיימנו כאן כמה דיונים ובכל אותם דיונים אנחנו נתקלים בבעיות שעולות כל יום על השולחן הזה ומה שקרה לאחרונה, אחרי שקבענו עם המנכ"ל את הדיון, אחד הדברים שהדהים אותנו זה כאשר מנכ"ל משרד הפנים מוציא מכתב לאחר שימוע לראש העיר של לוד מר בני רגב ומודיע לו על ועדת חקירה לבדיקת תפקוד העירייה, מי שמכיר את הנוהל זהו השלב הראשון לקראת ועדה קרואה, כלומר, סימנו את המטרה ועכשיו רק עושים את העגול,

4402: נדון פה באותה תוכנית אימוץ של ראש הממשלה,

4402: אני רוצה לומר עוד דבר שזה לא רק שכר של עובדי עירייה זה גם השבתה של בתי ספר שילדים הולכים אליהם, ורק השבוע קיבלנו מכתב משרת החינוך לגבי הנושאים האלה.

4402: אני מאמין שגם מנכ"ל משרד הפנים וגם משרד הפנים, ואני אנסה לסייע קצת בענין ונמצא את הפתרון על מנת להוביל את העיר הזאת לדרך המלך.

4402: בסך הכל זו עיר שיש בה פוטנציאל, נמצאת במרכז הארץ ועם טיפול נכון כפי שגם תראו שחלק מהדברים עשינו אני חושב שאפשר להגיע לפוטנציאל.

4402: הדברים שעסקנו בהם.

4402: קודם כל החלטנו לעשות תוכנית לפיתוח העיר העתיקה שנים 2002-2005 והוכנה תוכנית בהיקף תקציבי של בערך 88 מיליון שקל.

4402: אני הייתי בעכו לפני שבועיים, בלי עין הרע, בשבת אנשים באים, אנשים אוהבים את העיר המסעדות מלאות, באמת יש מה לראות בה, כל העיר הצלבנית שנמצאת למטה היא באמת גם עיר שהוכרזה על ידי אונסקו לשימור.

4402: אני חושב שצריך לעשות את כל המאמצים להפוך את העיר הזאת לעיר תיירות.

4402: בסך הכל התגייסו גם מינהל מקרקעי ישראל ומשרד התיירות, השיכון ומשרד התחבורה ואני חושב שלמעט שניים שלושה דברים שמחר יוצגו התוכנית הזאת זורמת בגדול.

4402: נמצא פה גם סמנכ"ל משרד התיירות, משה ריגל שהוא מלווה באופן,

4402: לגבי כלא עכו, כלא עכו כידוע לכם היה בבעלות גם של משרד הבטחון, גם של אנשי המחתרות, כולם רבו ולא עשו שם כלום.

4402: לקחנו את כל הענין הזה על עצמנו ואנחנו כבר, לפי דעתי, לקראת סיום של שיקום ושימור ופיתוח חצר כלא עכו, הדבר הוא בענין המינהלה, תקציבים ניתנו בחלקם הגדול.

4402: שימור ופיתוח והפעלה כמוזיאון כלא עכו ישאר באחריות משרד הבטחון באמצעות יחידת המוזיאונים והתקציב שיקבע למוזיאון יועבר באמצעות משרד הבטחון.

4402: אנחנו לקחנו על עצמנו לפנות את בית החולים מזרע שנמצא בצפון העיר עכו, דרך אגב, במבצע מאד גדול בשיתוף עם החברה הממשלתית נעשה ניקיון אדיר בעיר עכו ונעשו שם צביעה של כל מיני קירות ואחרות כדי לשפר את פני העיר.

4402: אבל הנושא של הבהאים הוא בהחלט נושא מרכזי ובאמת עולה למדינת ישראל כמויות גדולות של כסף.

4402: דבר נוסף שחשבנו שהוא חשוב יחד עם פרנסי העיר, זה כל הנושא של פיתוח החוף הצפוני של עכו, כפי שאתם יודעים הטילת מגיעה עד למקום מסוים ואנחנו רצינו להאריך אותם ומינהל מקרקעי ישראל התבקש, בכל מקרה התקציב המקורי עמד על 27 מיליון ₪ כולל שני מיליון ₪, מדובר גם על בנית תשקיף ושלד הטילת.

4402: יש פה איזה שהם מקורות כספיים שהובאו בתוך הענין הזה, אנחנו חסרים היום שני מיליון ₪ שהיו אמורים להגיע, העירייה שנדרשה כמובן לארגן תקציבים, אנחנו יודעים כרגע את מצבה ואנחנו לא רואים איך היא מביאה את חלקה, אנחנו נצטרך למצוא לזה פתרון.

4402: הנושא של הרחבת גבולות מוניציפליים, חשבנו לאפשר גם על פי ועדת חקירה שתוקם על פי בקשת העירייה לצרף את אזור חצרות יסף והחופים שממערב לו לשטח עכו.

4402: החומר הוכן על ידי עיריית עכו, אבל הוגשה בקשה לועדת חקירה, עד עכשיו לא הוקמה ועדת חקירה העירייה הגישה בקשה ,

4402: צריך לזכור שעכו גם היתה חלק מתוכנית אופק שבה היה טיפול מיוחד של 11 רשויות.

4402: במסגרת זאת אושרו לעכו גם תוכניות של פנימיות יום לשנת הלימודים תשס"ד כולה.

4402: גם שאר התוכנית של משרד החינוך כפי שהיתה בתוכנית אופק תמשך ונמשכה גם בתשס"ד, אפילו קונסרבטוריון.

4402: אגב, בעכו יש לפי דעתי יותר מנגנים מאשר בכל מדינת ישראל ביחד.

4402: העיר הוכרזה על ידי שרת החינם כעיר מנגנת.

4402: מערכת הביוב של עכו היתה במצב רע מאד, היום תוכנית המצש כבר אושרה ונדמה לי שהדברים כבר בביצוע.

4402: יש גם קו מאסף שנמצא בהקמה.

4402: משרד הבריאות שבלם היתרים לבניה בגלל הנושא הזה של הביוב הודיע כי לא יתנגד למתן היתרי בניה והפתרון למצש מאפשר שחרור ומתן היתרי בניה ל-כ4.500 יחידות דיור נוספות.

4402: כמו שאמרתי, מזרע טרם עבר, אנחנו בנסיון לטפל בצורה יותר אינטנסיבית בהעברה שלו.

4402: תקשוב, דרך אגב, עד יולי 2004 צריך להכנס לבתי דלרון, שדות כאמור נקלטו כבר 45 עובדים, מונקון גם הוא נכנס לאריו, כץ אריה לא אכנס לכל אלה שליווינו אותם.

4402: בכניסה של המפעלים לרבות מפעלים קטנים כמו קוסמטיקה ואחרים.

4402: אחד הדברים הראשונים שראש הממשלה, אולי הכי חשובים, חשב שצריך לעשות בעכו זה הנושא של הקמת שכונות מגורים בעכו מתחרים לאנשי כוחות הבטחון.

4402: הדבר הראשון שעשינו ריכזנו את כל נושאי התכנון והשיווק בעכו שהיה גם בידי מינהל מקרקעי ישראל וגם בידי משרד השיכון, ריכזנו את כולו בידי משרד השיכון ולמעשה כל אדמות עכו נמצאות היום באחריות משרד השיכון.

4402: לא אכנס עכשיו לכל השכונות שקודם התכנון שלהם על פי, דרך אגב, בקשות העירייה למיניהם.

4402: פארק עירוני.

4402: ראש העירייה הקודם ביקש להקים פארק עירוני על שם הגלוי הנאות רעיתו המנוחה של ראש הממשלה, הפארק הזה הוא ב4- מיליון שקל, כאשר קק"ל הקצתה לזה 2 מיליון שקל, משרד השיכון 1.5 מיליון והעירייה חצי מיליון.

4402: בעיר לוד אם לא יהרסו את כל המבנים הבלתי

4402: לגבי מינהלות שכונתיות.

4402: על מנת לשפר את הניהול של השכונות בעיר הוקמו שתי מניהלות שכונתיות, גם בגני אביב זו השכונה שמעבר לכביש, שהיא בעיקר עולים חדשים כשבה כמובן בנוסף למינהלת השכונה, כמובן מתלווה אליהם גם שוטר.

4402: ניידות משותפות במסגרת יחידת אביב.

4402: מופעלות באופן סדיר 4 ניידות משותפות וזה הכל בעקבות התוכנית שהפעלנו, המשטרה והעירייה.

4402: הניידות נרכשו על ידי העירייה.

4402: במסגרת לחימה בפשע ובעיקר בסמים.

4402: לגבי נושא של קידום תכנון קרקעות בעיר, היה מצב שבו במרכז העיר היה אזור קרקעות גדול שבו מינהל מקרקעי ישראל קיבל הוראה לנקות אותו ולהסדיר אותו לתכנון.

4402: השטח נוקה, השטח מתוכנן והשטח מתחיל להיות משווק על ידי משרד הבינוי והשיכון.

4402: מה עכשיו לא ברור.

4402: כביש טבעת.

4402: משרד התחבורה התחיל לתכנן, התכנון של הכביש מותנה בתכנון בנין עיר לאזור התעסוקה, ויש לקבוע לוח זמנים, אנחנו עוד נקבע לענין הזה, בכל מקרה ב-9 למרץ נחתם חוזה לתכנון הכביש.

4402: הוצאות המכרז עולות על התקציב לכן מכינים תקציב נוסף אבל הקיר הזה יקום.

4402: הוגשה גם תביעה לבית משפט, אבל אנחנו עוד מאמינים שהענין הזה על מנת שפרדס שניר באמת יוכל להיות שכונה לתפארת.

4402: לגבי תוכניות השקעה בעיר לוד בתחילת מרכז השקעות, לא אפנה אל כולם.

4402: יש פה 7 מפעלים שכוללים בסביבות 250 מבנים, העירייה הציעה להעניק הנחות מדורגות בארנונה, משרד הפנים טרם אישר את זה, נשמע מחר למה, בסך הכל יש תחרות קשה מאד בתעשיה לעיר לוד, גם באזור של האייר פורט סיטי, וגם באזור אחר והתעשיה צריכה לבוא למצב שבו התנאים לגבי איוש אזורי התעשיה יהיו אחידים.

4402: יש גם תוכנית של מה שאנחנו קוראים בנה ביתך, היום נמצאים בשלבי קידום שלה, בנוסף עמידר עוסקת בעיר במספר פרויקטים, האחד זה מתחם זגי, פינוי בינוי והתחדשות עירונית והשני שכונת רמז.

4402: לגבי חינוך, תקציב משרד החינוך בלוד עמד על 21 מיליון ₪ היינו צריכים להקים כיתות לימוד בצורה מהירה אבל אי אפשר היה לחבר את כיתות הלימוד בגלל העדר תשתיות של חשמל וכל מה שכרוך בזה, במקרה הזה איפשרנו את הענין הזה באמצעות תקציב נוסף, העירייה גם נתנה את חלקה הקטן וכתוצאה מזה אותן כיתות נבנו.

4402: הקמת מכללות בלוד.

4402: מכללת מורשת יעקב, יש כוונה להעביר את מכללת מורשת יעקב ללוד, הענין הזה נתקע בגלל עלות תקציבית די גדולה מדובר על משהו מעל 40 מיליון שקל, הדבר הזה מונח על שולחני לצורך טיפול בענין הזה.

4402: פרויקטים של קק"ל.

4402: פארק גני אביב בביצוע.

4402: קק"ל גם הודיעה כי העיר תועדף, ובנוסף הוקצה תקציב לפיתוח שדרות ברחבי העיר הקרן הקיימת אמורה להקציב מיליון שקל, אבל הדבר עדיין לא בוצע.

דוד אזולאי: אבל אדוני, אני רוצה להביא לידיעתך שיש לנו מקרים דומים אצל הדרוזים, שבזמנו היה פרויקט שהקימו בנייני פאר בכל הרשויות הדרוזיות, אם זה מועצות, מבני ציבור, מתנ"סים והתוצאה היא שבמשך השנים פשוט המקומות הללו לא היה מי שיתחזק אותם, לא היה מי שיפעיל אותם, ואז צברו גרעונות על גבי גרעונות, ואתה יודע טוב מאד שאתה ואני טיפלנו בדבר הזה בזמנו.

דוד אזולאי: אני רוצה להגיד לך שהחשש שלי הגדול, שאני מסתכל היום על לוד, אני אומר לך שזה ענין של זמן שעכו, הבאנו הרי את עכו כדי שתראה, עכו בסופו של דבר עלולה להגיע למצב של לוד.

דוד אזולאי: ומה הבעיה המרכזית, הבעיה המרכזית היום ששתי הרשויות הללו נתבקשו להכין תוכניות הבראה, הם הגישו תוכניות הבראה ועדיין לא דנו בזה במשרד הפנים, אבל בינתיים הזעקה קיימת בישוב.

דוד אזולאי: השרותים המוניציפליים כמעט בלתי אפשריים לספק אותם לתושבים, הגרעון יושב על הצואר של הרשות המקומית, הנושים יושבים עליהם שם כל הזמן, הם לא יכולים לעשות שום דבר, לכן, הפרויקטים זה דבר חשוב כשלעצמו, אבל מבחינת התפקוד היומיומי הדבר הוא בלתי אפשרי.

אלי אפללו: אני רוצה להוסיף, אדוני המנכ"ל, דבר שונה שקרה בהחלטה של משרד ראש הממשלה.

אלי אפללו: הרי עכו זו עיר שהיום מקבלת הטבת מס לישובים 13%, אני חושב שלוד צריכה גם היא לקבל, ואני אסביר לך למה אדוני המנכ"ל.

אלי אפללו: הנושא האחר, אדוני המנכ"ל, עיר שהיו בה בחירות לפני חודשים ספורים, ונבחר בה ראש עיר, לא עולה על הדעת שמצבה של הרשות לא היה ידוע.

אלי אפללו: אם חשבו לפרק אותה, לא לתת לרשות הזאת זכות קיום, לא צריכים היו לתת להם לגשת לבחירות, נתנו לעיר הזאת לגשת לבחירות, הציבור אמר את שלו באופן דמוקרטי, אני בטוח שיש כאלו שלא מקבלים את הדמוקרטיה אלא רוצים להפוך את זה, המיעוט יחליט על הרוב, אבל אם הציבור החליט אנחנו צריכים לתת זמן סביר, ואני הגשתי אתמול יחד עם יורי והיו"ר הצעת חוק שאומרת באופן פשוט, כי בשנה ראשונה אי אפשר לפרק רשות ולהביא ועדה ממונה, ועדה קרואה, לא נוכל.

אלי אפללו: כמו שיש היום לשנה האחרונה אני חושב שזה אותו דבר בשנה הראשונה, גם ועדה קרואה צריכה כסף.

אלי אפללו: אתה בא ורוצה לפרק את הרשות, זה לא דמוקרטי, הרי מה, אנחנו קיבלנו על עצמנו לתת להם אפשרות להתמודד לקדנציה, אתה חושב שלא בסדר, תן זמן סביר.

אלי אפללו: הזמן הסביר הזה הוא לפחות שנה, ואני מקווה שהממשלה תתמוך בהצעת החוק הזו ועם זה נוכל לתת להם זמן כדי להתיעל, כדי להשתחרר.

ישראל אייכלר: העיר לוד והעיר עכו, שתי הערים האלה סובלים מן העובדה שהם ערים מורכבות.

ישראל אייכלר: מה שצריך לעשות, לאפשר לתושבי העיר ולראש העיר לנהל את העיר, לשפר את התשתית גם בשכונות עניות ולא רק בשכונות העשירות ולאפשר גם לעכו וגם ללוד להיות כמו כל הערים בישראל חוץ מאשר בכל הערים בישראל מותר לסייע יותר.

ישראל אייכלר: המדיניות הממשלתית לתת לעשירים יותר ועל ידי זה שהעניים יחכו בתור, מזכירים לי תמיד סיפור שהיו אנשי חברה קדישא אוכלים אחרי ההלוויה עוגיות בלחיים, אז פעם האדם שקבר את אביו שאל מה זה, אני קברתי את אבא ואתם אוכלים פה עוגות?

ישראל אייכלר: אז הם אמרו לו, מהפירורים של העוגות חיים המתים בבית הקברות, לא חשבת על זה ממה יאכל אבא שלך, אז הוא אומר להם איך המתים יכולים לחיות מכמה פרורים, אמרו לו לכן יש להם פנים כאלה, פרצוף כזה למתים בגלל שהם אוכלים את הפרורים מהעוגיות האלה.

ישראל אייכלר: העניים אוכלים את הפרורים של העשירים, וככל שנותנים הטבות מס לעשירים לא נותנים לעניים אלא מה שנותנים למתים בביתה קברות.

ישראל אייכלר: מזה לא תיוושע העיר.

ישראל אייכלר: העיר צריכה פיתוח, העיר צריכה תכנון והעיר צריכה סיוע זה מה שצריך לתת לה.

משה גפני: ועדה קרואה, האם ממשלת ישראל חושבת שהישובים האלה יש להם זכות קיום, כן או לא.

משה גפני: וזה לא שאלה של מה בכך, אנשים לא ישארו לגור בישובים האלה.

משה גפני: אני מלווה את לוד יותר ואת עכו אולי קצת פחות, אבל היה כאן דיונים בועדת הפנים כשאני הייתי יו"ר, גם לגבי המשך ניהול העיר.

משה גפני: הרי אפשר לבוא ולהאשים באלף ואחד נושאים את תושבי העיר, ואפשר להאשים את נבחרי הציבור, אפשר להאשים את כולם.

משה גפני: האשמה בראש ובראשונה היא ממשלת ישראל, שממשלת ישראל היא הגוף היחיד שיכול את הישובים האלה להוציא מהמצב שבו הם נמצאים, באופן אוביקטיבי.

משה גפני: לא שמישהו אשם במה שקרה, מה שקרה זאת המציאות הזאת כפי שהיא מצטירת בימים אלו.

משה גפני: לא יעזרו הדיבורים האלה שאנחנו נתנו פה פרויקט כזה, ואנחנו מתכננים מקומות עבודה בעכו,

בני רגב: אומר בצורה חד משמעית, לא מתוך חנפנות שזה נרשם בפרוטוקול, היו ישיבות עבודה, חלק מהם שהמנכ"ל ציין אותם, שהם מיושמים וחלקם בדרך לישום.

בני רגב: אבל ציינו את זה, במיוחד ח"כ גפני.

בני רגב: עם כל הכבוד, אין ספק אלה דברים חשובים שהוא ציין אותם, אבל הבעיה העיקרית של העיר הזאת, במשך 15 חודש שאני מכהן, תשאל פה מישהו במה הם עזרו.

בני רגב: הם נתנו לי 3 תשלומים למשכורות.

בני רגב: מעבר לזה אגורה אחת לא.

בני רגב: אני שמח ואני מאמין למנכ"ל משרד ראש הממשלה שהוא אמר וחזר ואמר שלא ועדה קרואה תציל את העיר הזאת, היא היתה כבר.

בני רגב: היה חשב מלווה.

בני רגב: אין תקדים ברשויות שפחות משנתיים המסקנה של הועדה, אתם יודעים מה הם אומרים, אומר לי את זה בצורה חד משמעית, גם השר וגם המנכ"ל, הממונה ההוא הוא לא היה טוב, אמר כבר את זה לפני חודשיים שלושה, מינו אותו המפלגה הזאת, הוא לא היה טוב,

בני רגב: סך הכל מה שאני אומר, אדוני המנכ"ל וח"כ הועדה שיושבת פה, אני לא מרים ידיים ואין צ'נס כזה, אני בא לעבודה יום יום עם כל התסכול הזה, אני עובד עם מה שאין לי, מרגיע את השטח משתדל ככל שאני יכול, מכיר את העבודה אבל תנו לי ותגידו נתנו ולא הצלחת.

בני רגב: שלושה חודשים ארבעה חודשים שנבחרתי על ידי הציבור בפעם הראשונה, אני עומד במבחן מהיום הראשון, כל הזמן, כן ועדה קרואה לא ועדה קרואה, כן מפזרים לא מפזרים, איך אפשר לנהל את זה.

בני רגב: אם הייתי מכהן, אם היה פה איזה שלטון יציב בעירייה מכהן לפחות שנתיים, לפחות שלוש, תשמע - הזרמנו, נתנו, אתם יודעים מה נתנו לועדה קרואה במשך שנתיים 56 מיליון שקל.

בני רגב: נתנו, אני עוד לא קיבלתי את זה במצב שהוא פי כמה יותר חמור היום וכך אני מתפקד, ללא תנאים, בלי עזרה.

בני רגב: אני אומר לכם, במשרד הפנים להערכתי, זו התחושה שלי וזו המציאות, ההתיחסות שלהם אלי זה חבל על הזמן.

בני רגב: לא פעם השתמש המנכ"ל בכל מיני פורומים, איך הציבור בחר באיש הזה.

בני רגב: הם לא משלימים עם זה, הם גם לא האמינו לפני זה שאני אבחר, אז כל אחד משתמש בכל מיני סיסמאות.

בני רגב: רבותי המפלגה הזאת משתמשת לפני הבחירות בדמוקרטיה לנגד עיניהם.

בני רגב: איזה דמוקרטיה איך כל ראש עיר ילך להתמודד, אני אבחר אבל אני יודע מה יחליט השר, יש לו סמכויות, הוא יחליט אבל את לוד לקחו פרויקט.

בני רגב: העיר לוד לא תשלים עם זה.

בני רגב: הקימו ועדת חקירה על פי כל הכללים, לא צריך להקים ועדת חקירה אפילו, בלא שימוע, הסמכות של השר, אבל הוא רוצה להגיד הקמתי ולהכין את הקרקע.

בני רגב: ועדת הפנים של הכנסת, אני בכלל לא ידעתי, הם שמעו על זה, ביקשו קבלתי מכתב, בקשו לדחות את זה בעוד ארבעה ימים, תקפיאו את ההחלטה, הרי תתיחסו, ברגע שהם כתבו את המכתב הזה רצו כל המכתבים של משרד הפנים, מהר בפזיזות, להביא עובדות וזה כואב לי.

דוד אזולאי: שמתפקד במצב כזה זה לא פשוט, זה לא קל ונאמרו פה דברים קשים כנגד צמרת משרד הפנים, אם זה נכון אני רואה את הענין הזה בחומרה רבה.

שמעון לנקרי: אבל אני רוצה לדבר על משהו אחר שהוא המוקד של הישיבה הזאת.

שמעון לנקרי: אי אפשר, ואף אחד לא יכול להצליח, בשום עבודה ארגונית בלי שיש לו את התשתית הארגונית לבצע את העבודה.

שמעון לנקרי: זה דבר שלא נשמע בהיסטוריה של העסקים או בהיסטוריה של הארגונים או בהיסטוריה של הארגונים החברתיים, אי אפשר לקדם כלום כשאין בסיס ותשתית ארגונית לקדם את הדברים.

שמעון לנקרי: בו ניקח את עכו, ברשות כמו עכו, איזה כבר תוכנית הבראה אפשר לעשות, השרותים הם לא בדיוק שרותים, והבעיות הם קשות, אז מה חתכנו בבשר החי ביחד עם ועד העובדים שהלך איתנו יד ביד, ויושבים פה הנציגים של ההסתדרות וכבר הצלחנו גמרנו תוכנית הבראה, 100 עובדים זה אומר 20% מכח האדם של עיריית עכו כבר לא קיים.

שמעון לנקרי: אבל מה מתחשבנים איתנו במשרד הפנים, האם נתת עוד 4% יותר ממה שצריך כדי שהעובד יפרוש, או לא.

שמעון לנקרי: אז באתי אני ואמרתי לחבר'ה במשרד הפנים, אתם יודעים מה, כמה עולים 4% האלה כפול כל העובדים שעבדו 100 אלף שקל בשנה, מה אתם רוצים שאחזיר את כל 100 העובדים האלה בחזרה ואז הם יעלו 6 מיליון שקל בשנה או 8 מיליון שקל בשנה, בבקשה תבחרו.

שמעון לנקרי: אז אם לוקחים את עכו ולוד כפרויקט נקודתי או כטיפול של ראש הממשלה אז ממה נפשך, או שהולכים לקראתם וגם דואגים שיהיה הבסיס המתאים כדי לאפשר לעובדים לפרוש בכבוד שזה מה, אי אפשר לבוא לעובד אחרי 20 שנה בין אם הוא טוב ובין אם הוא לא טוב, להגיד לו - שמע, אתה קישקוש אנחנו נגיד לך מה לעשות, אתה לא מתאים פה, אי אפשר זה בלתי אפשרי, כי אז הוא הולך לבתי דין והוא הולך ותוקע את כל המהלך.

שמעון לנקרי: אז מה טוב יותר, האם לתת את ה-4% הנוספים האלה, שנתתי אותם.

שמעון לנקרי: אתם יודעים מה משרד הפנים, אתם לא רוצים לשלם לי את ה-4% אל תשלמו לי אותם, אבל את תדפקו לי את כל תוכנית ההבראה.

שמעון לנקרי: לסיום, אני רוצה לקוות, כדי שלא נרגיש פה בשני צדדים, שיתכנס גם משרד הפנים וגם משרד ראש הממשלה ביחד כי מדובר פה לא בעוד הרבה רשויות שיושבות פה לשולחן אלא בשתי רשויות כדי להביא לפתרון אם זה לעכו ואם זה ללוד, לפתרון שהוא,

טלב אלסאנע: והדבר האחרון המדיניות הזו של מה שאומר או מי שמתקדם או מתימר, משרד הפנים ללכת ולמנות ועדה קרואה, זה להרוס לחלוטין קריסה מוחלטת של בתים.

טלב אלסאנע: ועדה קרואה היינו בסרט הזה, התוצאות היו קשות חמורות לכן הפתרון הוא לחזק ולתמוך בראש העיר הנבחר.

דוד עמר: דבר שני שאלתי את מנכ"ל משרד הפנים מה משמעות ההודעה הזו של ועדת חקירה, אמר - אנחנו רוצים לדעת מה קורה בלוד.

דוד עמר: אני לוקח את הדברים שלו כמו שהוא אמר אותם.

דוד עמר: לקח ועדה ציבורית מקצועית שבודקת מה קרה בלוד, אני הרי יודע את מה שקרה בלוד בשלושת השנים האחרונות.

דוד עמר: מרכז השלטון המקומי בצורה החלטתית מתנגדת לכל נושא של ועדה קרואה, לא יקום ולא יהיה.

דוד עמר: תהיה ועדת חקירה, ועדה מקצועית, נראה את המסקנות שלה, נתכנס ביחד ונבדוק מה אנחנו יכולים לעשות כדי לקדם את הנושאים כדי לשפר את המצב.

דוד עמר: ידידי, אני מכיר אותם כמה ימים, מגיע להם שינתן להם צ'נס, לעזור להם כדי שיוכלו להתפנות לטפל בתושבי העיר ולא כל פעם לרוץ.

דוד עמר: היום ראש עיר מתרוצץ שלושה שבועות בחודש, כדי שיהיה משוכנע שתהיה לו אפשרות של מתן משכורת לסוף החודש לעובדים.

דוד עמר: תתנו לחברים האלה לשרת את התושבים שלושים יום בחודש ויום אחד שיתן להם את המשכורת.

דוד עמר: כולם יהנו מכך.

4402: אתן לכם עוד שתי ערים, האחת רעננה והשניה כפר סבא.

4402: מה ההבדל בין השתיים, בכפר סבא גרעון של 100 מיליון שקל, ברעננה 0.

4402: אתם רוצים עוד דוגמאות, אתן לכם.

4402: אקריא לכם מהמכתב של מנכ"ל משרד הפנים, שיכול להיות שהוא נכון והוא לא נכון ואת זה אני אברר.

4402: הוא כותב - יחד עם זאת מצבה הקשה של העירייה אשר החמיר בתקופה האחרונה והספק בדבר יכולתה ונכונותה, לא רק יכולתה גם נכונותה של העירייה, בהרכבה הנוכחי.

4402: בנושא המשכורות, אמרה פה יו"ר הועד, בני לא נעים לי להגיד לך, יש פה, אני לא יודע מה קרה שם בדיוק, אבל יש הכנסות לעירייה, מארנונה ומדברים אחרים.

4402: קודם כל צריך לשלם לעובדים, קודם כל.

קריאה: מי שפתח את מים כל השנה בלוד זה אני ולא אתה.

קריאה: אז אל תספר לי,

דוד אזולאי: הועדה פונה למשרד הפנים לאשר את תוכניות ההבראה לאלתר, הן בלוד והן בעכו.

דוד אזולאי: אני קורא לראש הממשלה לפעול למציאת תקציב מיוחד לעכו וללוד לפתרון המצוקות לאלתר.